rejauldu/bengali-wikipedia huggingface dataset:
মোহাম্মদ বিন আব্দুর রহমান বিন জসিম আলে সানি (  ; জন্ম: ১ নভেম্বর, ১৯৮০) একজন কাতারি কূটনীতিক, অর্থনীতিবিদ ও রাজনীতিবিদ, যিনি ২০১৭ সালের ১৫ নভেম্বর থেকে কাতারের উপপ্রধানমন্ত্রী হিসেবে দায়িত্ব পালন করছেন। ২০১৬ সালের ২৭শে জানুয়ারি থেকে তিনি কাতারের পররাষ্ট্রমন্ত্রী    পররাষ্ট্রমন্ত্রী হিসেবে তার বর্তমান ক্ষমতায়, শেখ মোহাম্মদের দায়িত্বের মধ্যে রয়েছে কাতারের পররাষ্ট্র নীতির পরিকল্পনা ও বাস্তবায়ন, দেশটির কৌশলগত দ্বিপাক্ষিক/বহুপাক্ষিক সম্পর্ক বজায় রাখা ও প্রসারিত করা, মধ্যস্থতা প্রচেষ্টার নেতৃত্ব দেওয়া এবং আন্তর্জাতিক বিরোধের শান্তিপূর্ণ নিষ্পত্তিকে উৎসাহিত করে আন্তর্জাতিক শান্তি ও নিরাপত্তা সুসংহত করা।   শেখ মোহাম্মদ ২০১৪ সাল থেকে কাতার ফান্ড ফর ডেভেলপমেন্টের চেয়ারম্যান, ২০১৮ সাল থেকে কাতার বিনিয়োগ কর্তৃপক্ষের চেয়ারম্যান এবং অর্থনৈতিক বিষয় ও বিনিয়োগের জন্য কাতারের সুপ্রিম কাউন্সিলের সদস্য হিসেবেও কাজ করছেন।  তথ্যসূত্র  বিষয়শ্রেণী:১৯৮০-এ জন্ম বিষয়শ্রেণী:কাতারের ব্যক্তি বিষয়শ্রেণী:কাতার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কাতারের পররাষ্ট্রমন্ত্রী বিষয়শ্রেণী:কাতারি অর্থনীতিবিদ বিষয়শ্রেণী:আলে সানি বিষয়শ্রেণী:কাতারের প্রধানমন্ত্রী বিষয়শ্রেণী:জীবিত ব্যক্তি
কুঞ্জছায়া হলো একটি ভারতীয় বাংলা টেলিভিশন ধারাবাহিক। এটি ২০১৯ সালের ২৬ আগস্ট প্রথম সম্প্রচার হয়। এটি বাংলা বিনোদন চ্যানেল স্টার জলসাতে সম্প্রচারিত হয় এবং ডিজিটাল প্ল্যাটফর্ম হটস্টারেও উপলব্ধ। এতে পল্লবী দে ও সোমরাজ মৈতি প্রধান ভূমিকায় এবং শঙ্কর চক্রবর্তী মুখ্য ভূমিকায় অভিনয় করেন। এটি সোমরাজ মৈতির বাংলা টেলিভিশনে প্রত্যাবর্তনকে চিহ্নিত করে। এটি পরিচালনা করে টেন্ট ফ্যামিলি দাসানি টিম।   বিষয়বস্তু  ধারাবাহিকটি সুভাষ সান্যাল এবং শালিককে ঘিরে। সুভাষ সান্যাল গ্রামের একজন শ্রদ্ধেয় ব্যক্তি। তিনি বয়স্ক হলেও শক্তসামর্থ্য। তিনি মাস্টারদাদু নামে পরিচিত। মাস্টারদাদুর ডান হাত শালিক। সুভাষ ওরফে মাস্টারদাদু কখনও অন্যায়ের সাথে আপোস করেন না।   অভিনয়ে   প্রধান   পল্লবী দে - শালিকের চরিত্রে  সোমরাজ মৈতি - সুভাষের নাতির চরিত্রে। সুভাষের সাথে তার নাতির সম্পর্ক ভালো  শঙ্কর চক্রবর্তী - সুভাষ সান্যাল (দাদু) এর চরিত্রে।   সহায়ক   সুব্রত গুহ রায় - মালার স্বামী অর্থাৎ ঈশানের বড় মামার চরিত্রে  অনিমেষ ভাদুড়ি - সেঁজুতি এবং ঈশানের বাবা তরুণের চরিত্রে  জয়তি চক্রবর্তী - সেঁজুতি ও ঈশানের মায়ের চরিত্রে  দেবযানি মোদক - সেঁজুতির চরিত্রে  মানসী সেনগুপ্ত - পাপড়ির চরিত্রে  তনুকা চ্যাটার্জি - মালা চরিত্রে  রাজীব বোস - মালার বড় ছেলে চরিত্রে  চন্দ্রনিভ মুখার্জি- মালার ছোট ছেলে চরিত্রে   তথ্যসূত্র    বহিঃসংযোগ     বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:২০২০-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
ত্শুল-খ্রিম্স-দার-র্গ্যাস () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাত্তরতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ত্শুল-খ্রিম্স-দার-র্গ্যাস তিব্বতের খাম্স অঞ্চলের স্পোম-'বোর () নামক স্থানে জন্মগ্রহণ করেন। তিনি গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই মহাবিদ্যালয় ছাড়াও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৫৯ খ্রিষ্টাব্দে তিনি দ্গা'-ল্দান বৌদ্ধবিহারের সাতাত্তরতম প্রধান হিসেবে নির্বাচিত হন এবং তিন বছর এই পদে থাকেন।   তথ্যসূত্র        বিষয়শ্রেণী:গানদেন ত্রিপা
right|thumb|বিশ্বের বিভিন্ন অঞ্চলে বানরের আবাসস্থল লাল বর্ণে চিহ্নিত। বানর, বান্দর বা বাঁদর এক প্রকারের স্তন্যপায়ী প্রাণী। মূলত সিমিয়ান প্রাইমেট গণের তিনটি দলের মধ্যে দুইটির সদস্যরা সাধারণ ভাবে বানর নামে পরিচিত। এই দলগুলি হলো, নতুন পৃথিবীর বানর, পুরাতন পৃথিবীর বানর এবং নরবানর। এদের প্রধানত দেখা যায় দক্ষিণ এশিয়া ও উত্তর আফ্রিকায়। বানর বুদ্ধিমান ও সামাজিক জন্তু; অধিকাংশ প্রজাতিই গাছে বাস করে। নিরামিষভোজী হলেও এদের বাসস্থান ও খাদ্যে পর্যাপ্ত বৈচিত্র্য আছে। বাংলাদেশে ১০ প্রজাতির প্রাইমেটের মধ্যে রয়েছে ৫ প্রজাতির বানর। পৃথিবীতে বর্তমানে বিদ্যমান ১৯ প্রজাতির বানরের মধ্যে এক প্রজাতি ছাড়া অন্য সবগুলি ছড়িয়ে আছে এশিয়ায় আফগানিস্তান থেকে জাপান, ফিলিপাইন থেকে বোর্নিও পর্যন্ত।   ব্যুৎপত্তি  অনুমান করা হয় বানরের উৎপত্তি সুদূর ৩.৫-৪ মিলিয়ন বছর পূর্বে। আবাসস্থল বর্তমানে দুই দলের বানর রয়েছে। যারা হল নব বিশ্বের বানর আর পুরাতন বিশ্বের বানর। নব বিশ্বের বানরেরা দক্ষিণ আমেরিকায় বাস করে। পুরাতন বিশ্বের বানরেরা আফ্রিকা এবং এশিয়ায় বাস করে। নব বিশ্বের বানরেরা পুরাতন বিশ্বের বানরদের থেকে ছোট। বানরদের প্রজাতির মধ্যে সবচেয়ে ছোট প্রজাতি হল পাইগিমিই মারমোসেট। সাধারণত এদের দৈর্ঘ্য হয়ে থাকে ১২ থেকে ১৫ সেন্টিমিটার। এদের ওজন প্রায় ১২০গ্রাম। এরা ব্রাজিল, কলম্বিয়া ও ইকুয়েডরে বাস করে।  গঠন বানরদের লম্বা হাত ও পা আছে যার সাহায্যে এরা এক গাছ থেকে অন্য গাছে লাফ দেয়। যে সব বানরদের লম্বা লেজ আছে তারা তাদের লম্বা লেজ দিয়ে গাছে ঝুলে থাকতে পারে। বানরের দেহ লোমে আবৃত। উষ্ণ রক্তের প্রাণী। হৃৎপিণ্ড চার প্রকোষ্ঠ বিশিষ্ট।   শ্রেণিবিন্যাস  বানরের প্রজাতিগুলি হচ্ছে: রেসাস বানর (Rhesus Macaque, Macaca mulatta)   খাটোলেজি বানর (Stumptail Macaque, Macaca arctoides)  আসামি বানর (Assamese Macaque, Macaca assamensis)  প্যারাইল্লা বা লম্বালেজী বানর (Crab-eating Macaque/Long-tailed Macaque, Macaca fascicularis) মুখপোড়া হনুমান চশমাপরা হনুমান   তথ্যসূত্র   বিষয়শ্রেণী:বানর বিষয়শ্রেণী:স্তন্যপায়ী প্রাণী
নমিতা চান্দেল (জন্ম ১০ই ফেব্রুয়ারি ১৯৯৩ সেওনি) একজন ভারতীয় ক্যানোয়েস্ট, (একটি একক ফলাযুক্ত দাঁড় দিয়ে ক্যানো চালানো, ক্যানো হল হালকা ওজনের সরু জলযান) তিনি ২০১৬ সালে জাতীয় ক্যানো স্প্রিন্ট চ্যাম্পিয়নশিপে চারটি এবং ২০১৭ সালে একটি স্বর্ণপদক জিতেছিলেন। তিনি ২০২২ এশিয়ান ক্যানো স্প্রিন্ট চ্যাম্পিয়নশিপে ভারতের প্রতিনিধিত্ব করেছিলেন এবং সেখানে তিনি সি-৪ ২০০ মি বিভাগে ব্রোঞ্জজয়ী দলের অংশ ছিলেন।   প্রাথমিক জীবন  নমিতা চান্দেল ১৯৯৩ সালের ১০ই ফেব্রুয়ারি মধ্যপ্রদেশের সিওনি গ্রামে জন্মগ্রহণ করেন। তাঁকে নিয়মিত স্কুলে যাবার জন্য একটি নদী পার হতে হতো। তিনি ২০১১ সালে মধ্যপ্রদেশ জল ক্রীড়া একাডেমিতে ভর্তি হন, সেখানে ভর্তির একমাত্র মাপকাঠি ছিল আবেদনকারীকে সাঁতার জানতে হবে।   ক্রীড়া জীবন  নমিতা প্রথমে কায়াকিংয়ের (কায়াক হল একটি ছোট, সরু জলযান যা সাধারণত দুটি ফলাযুক্ত দাঁড়ের মাধ্যমে চালানো হয়) প্রশিক্ষণ নিলেও পরে ক্যানোয়িংয়ে চলে যান। তিনি ২০১৪ এশিয়ান গেমসে ভারতের প্রতিনিধিত্ব করেছিলেন। তিনি ২০১৫ সালে ইন্দোনেশিয়ায় এশিয়ান ক্যানো স্প্রিন্ট এবং ড্রাগন বোট চ্যাম্পিয়নশিপে তাঁর প্রথম আন্তর্জাতিক পদক, একটি রৌপ্য পদক জিতেছিলেন। তিনি ২০২২ সালের ২৪ থেকে ২৭শে মার্চ থাইল্যান্ডের পাটায়াতে অনুষ্ঠিত এশিয়ান চ্যাম্পিয়নশিপে ক্যানো স্প্রিন্ট সিনিয়র মহিলাদের সি-৪ ২০০ মিটার ওয়াটার স্পোর্টসে ৪-সদস্যের দলের সাথে ব্রোঞ্জ পদক জিতেছেন। ব্যক্তিগত জীবন নমিতা ২০১০ সালে ক্যানোয়িং শুরু করেছিলেন। এর মাত্র এক বছর পরেই, তিনি তাঁর প্রথম জাতীয় ক্রীড়ায় অংশগ্রহণের যোগ্যতা অর্জন করেন এবং তখন থেকেই তিনি অত্যন্ত দক্ষতার সঙ্গে প্রদর্শন করে আসছেন। নমিতার বাবা একজন ব্যবসায়ী এবং তাঁর মা স্থানীয় রাজনৈতিক দলের হয়ে কাজ করেন। তাঁর একটি ছোট ভাই এবং একটি বোন আছেন। নমিতা গ্রেড ৩ অফিসার হিসাবে মধ্যপ্রদেশ রাজ্যের ক্রীড়া মন্ত্রকের সঙ্গে কাজ শুরু করেছেন।  অর্জন    ভারতের প্রতিনিধিত্ব করেছেন, বাধা স্ল্যালম, এশিয়ান গেমস, ইনচিওন, ২০১৪  রৌপ্য পদক, মিশ্র ২০০ মিটার, এশিয়ান ক্যানো স্প্রিন্ট এবং ড্রাগন বোট চ্যাম্পিয়নশিপ, ইন্দোনেশিয়া, ২০১৫  স্বর্ণপদক, সি-২ ৫০০ মি, জাতীয় ক্যানো স্প্রিন্ট চ্যাম্পিয়নশিপ, ভোপাল, ২০১৮  ভারতের প্রতিনিধিত্ব, সি-১ ইভেন্ট, আইসিএফ ক্যানো স্প্রিন্ট ওয়ার্ল্ড চ্যাম্পিয়নশিপ, সেজেড, ২০১৯  ৪টি স্বর্ণপদক, সি-৪ (১০০০ মি, ৫০০ মি, ২০০ মি) এবং সি-২ (৫০০ মি) ইভেন্ট, জাতীয় ক্যানো স্প্রিন্ট চ্যাম্পিয়নশিপ, ভোপাল, ২০২০  ৩টি স্বর্ণপদক, সি-৪ (৫০০ মি) এবং সি-২ (৫০০ মি, ২০০ মি), জাতীয় ক্যানো স্প্রিন্ট চ্যাম্পিয়নশিপ, বিলাসপুর, ২০২১  স্বর্ণপদক - সি-২ (৫০০০ মি), ২টি রৌপ্য পদক - সি-২ (৫০০ মি, ২০০ মি) এবং ব্রোঞ্জ পদক - সি-৪ (২০০ মি), জাতীয় ক্যানো স্প্রিন্ট চ্যাম্পিয়নশিপ, ভোপাল, ২০২২  ব্রোঞ্জ পদক, সি-৪ (২০০ মি), এশিয়ান ক্যানো স্প্রিন্ট চ্যাম্পিয়নশিপ, রায়ং, ২০২২   তথ্যসূত্র   বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
মিস্টার ইন্ডিয়া একটি জাতীয় প্রতিযোগিতা যা আন্তর্জাতিক সৌন্দর্য প্রতিযোগিতায় ভারতের প্রতিনিধি নির্বাচন করে। প্রতি বছর এবং প্রতি দুই বছরে বেশ কয়েকটি জাতীয় প্রতিযোগিতা অনুষ্ঠিত হয়। নির্বাচিত বিজয়ী বা রানার-আপদেরও আন্তর্জাতিক প্রতিযোগিতায় অংশ নিতে পাঠানো হয়।  মিস্টার ইন্ডিয়া, যা মিস ইন্ডিয়া অর্গানাইজেশন দ্বারা পরিচালিত হয় এবং রুবারু মিস্টার ইন্ডিয়া প্রতিযোগিতা হল দুটি প্রধান জাতীয় প্রতিযোগিতা। মিস্টার ওয়ার্ল্ড, মিস্টার সুপ্রান্যাশনাল, মিস্টার ইন্টারন্যাশনাল, মিস্টার গ্লোবাল, ম্যানহান্ট ইন্টারন্যাশনাল এবং অন্যান্য ছোটো প্রতিযোগিতায় ভারতের প্রতিনিধিত্ব করার জন্য এই প্রতিযোগিতার বিজয়ী এবং রানার আপদের পাঠানো হয়।  ১৯৯৪ থেকে ২০১২ পর্যন্ত, গ্রাসিম ইন্ডাস্ট্রিজ এবং পরে হেওয়ার্ডস বার্ষিক মিস্টার ইন্ডিয়া প্রতিযোগিতার আয়োজন করে, যা মিস্টার ওয়ার্ল্ডের জন্য ভারতের প্রতিনিধি নির্বাচিত করেছিল।  লখনউয়ের জিতেশ সিং দেও বর্তমানে "মিস্টার ওয়ার্ল্ড ইন্ডিয়া" বিজয়ী। ১৪ ডিসেম্বর, ২০১৭-এ, মুম্বাইয়ে তাকে মুকুট পরানো হয়েছিল। কোভিড-১৯ মহামারীর কারণে, তিনি "মিস্টার ওয়ার্ল্ড ২০২২" এ ভারতের প্রতিনিধিত্ব করবেন বলে আশা করা হচ্ছে ২০২১ সালে কোনো মিস্টার ওয়ার্ল্ড প্রতিযোগিতা হয় নি। অভি খাজুরিয়া এবং পবন রাও যথাক্রমে মিস্টার ইন্ডিয়া ২০১৭-এর প্রথম এবং দ্বিতীয় রানার-আপ নির্বাচিত হয়েছেন।   ইতিহাস  ১৯৯৬ সালে মিস্টার ওয়ার্ল্ডের প্রথম সংস্করণে ভারতের প্রতিনিধি নির্বাচন করার জন্য ১৯৯৪ সালে অ্যাডোনিস-গ্র্যাভিরা প্রতিযোগিতা অনুষ্ঠিত হয়েছিল। বিক্রম সালুজা অ্যাডোনিস-গ্র্যাভিরা প্রতিযোগিতায় জিতেছিলেন এবং ১৯৯৬ সালে তুরস্কের ইস্তাম্বুলে অনুষ্ঠিত মিস্টার ওয়ার্ল্ডের প্রথম সংস্করণে ভারতের প্রতিনিধিত্ব করেছিলেন। টম নুয়েনস প্রতিযোগিতায় জয়ী হন এবং বিক্রম শীর্ষ দশে স্থান পান। একই বছর (১৯৯৪) প্রথমবারের মতো ম্যানহান্ট ইন্টারন্যাশনাল -এ ভারতের প্রতিনিধিত্ব করার জন্য ভারতে গ্ল্যাড্র্যাগস ম্যানহান্ট প্রতিযোগিতা অনুষ্ঠিত হয়। রজত বেদী এই প্রতিযোগিতায় জয়ী হন এবং ১৯৯৪ সালে ম্যানহান্ট ইন্টারন্যাশনাল-এ অংশগ্রহণ করেন। পরবর্তীতে তিনি ফাইনালে ৪র্থ রানার আপ হন। মিস্টার ইন্ডিয়া ওয়ার্ল্ডের দ্বিতীয় সংস্করণ আবারও আয়োজন করেছিল গ্র্যাভিরা । নয়াদিল্লি থেকে শচীন খুরানা প্রতিযোগিতায় জয়ী হন এবং মিস্টার ওয়ার্ল্ড ১৯৯৮ -এ ভারতের প্রতিনিধিত্ব করেন।  গ্রাসিম ইন্ডাস্ট্রিজ ১৯৯৪ থেকে ২০০৭ এবং আবার ২০১০ থেকে ২০১২ পর্যন্ত বার্ষিক প্রতিযোগিতার ফ্র্যাঞ্চাইজি অধিকার পায় এবং  মিস্টার ওয়ার্ল্ডে ভারতের প্রতিনিধি নির্বাচিত করে। ২০০৭ সালে, হেওয়ার্ড ৫০০০ মিস্টার ওয়ার্ল্ডের জন্য ফ্র্যাঞ্চাইজি গ্রহণ করে এবং হেওয়ার্ড ৫০০০ মিস্টার ইন্ডিয়া ওয়ার্ল্ড ২০০৭ এর আয়োজন করে যা কাওয়ালজিৎ আনন্দ সিংকে মিস্টার ওয়ার্ল্ড ২০০৭ -এ ভারতের প্রতিনিধি হিসেবে নির্বাচিত করে। তবে ২০১০ সালে গ্রাসিম ফ্র্যাঞ্চাইজির মালিকানা পুনরুদ্ধার করেন।  ২০১৪ সালে, টাইমস গ্রুপ মিস্টার ওয়ার্ল্ড প্রতিযোগিতায় ভারতের প্রতিনিধিদের পাঠানোর অধিকার অর্জন করে।   আরো দেখুন    গ্রাসিম মিস্টার ইন্ডিয়া  মিস্টার গে ইন্ডিয়া  ফেমিনা মিস ইন্ডিয়া   তথ্যসূত্র    বহিঃসংযোগ    মিস্টার ওয়ার্ল্ড ইন্ডিয়ার অফিসিয়াল ওয়েবসাইট  মিস্টার ওয়ার্ল্ড - ভারত  মিস্টার ওয়ার্ল্ড ইন্ডিয়া অফিসিয়াল ফেসবুক  বিষয়শ্রেণী:ভারতীয় পুরস্কার বিষয়শ্রেণী:ভারতের সুন্দরী প্রতিযোগিতা বিষয়শ্রেণী:ম্যান অফ দ্য ওয়ার্ল্ড (প্রতিযোগিতা) বিষয়শ্রেণী:মিস্টার সুপ্রান্যাশনাল বিষয়শ্রেণী:মিস্টার ওয়ার্ল্ড বিষয়শ্রেণী:পুরুষ সৌন্দর্য প্রতিযোগিতা বিষয়শ্রেণী:২০১৪-এ মহারাষ্ট্রে প্রতিষ্ঠিত
কাউন্দিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন।   আয়তন  ইউনিয়নের আয়তন ১১.৪৭ বর্গ কিলোমিটারHelp for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং (২৮৩৫ একর)   প্রশাসনিক এলাকা  এই ইউনিয়নে অনেক গুলো গ্রাম ও ওয়ার্ড রয়েছে যেমন- গোয়ালবাড়ি, কাউন্দিয়া, বাঘসাত্রা, পাঁচকানি, বাগিচারটেক, পাহাড়িয়ারটেক, সিংগারসার সহ আরো বেশ কয়েকটি গ্রাম রয়েছে। এই ইউনিয়নের সংসদীয় এলাকা ঢাকা-১৪।   শিক্ষা প্রতিষ্ঠান  এখানে একটি এম.পি.ও ভূক্ত উচ্চ বিদ্যালয় রয়েছে। এবং চারটি মাদ্রাসা ও ৩টি প্রাইমেরী স্কুল এবং ১৪টি কিন্ডার গার্টেন রয়েছে।   সকল নিষয়ের বসজা    বহিঃসংযোগ   বিষয়শ্রেণী:সাভার উপজেলার ইউনিয়ন বিষয়শ্রেণী:ঢাকার ভূমিরূপ
right|100px  চিত্রকর্ম সংক্রান্ত মৌলিক বিষয়, চিত্রকরদের জীবনী ও বিভিন্ন চিত্র নিয়ে নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা চিত্রকর্ম বিষয়ক টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বিদ্যমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।   নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  চিত্রকর্ম সংক্রান্ত নিবন্ধসমূহে বিষয়শ্রেণী না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  সম্পর্কিত নিবন্ধসমূহের শেষে {{প্রবেশদ্বার দণ্ড|চিত্রকর্ম}} যুক্ত করতে পারেন। বিষয়শ্রেণী:চিত্রকর্ম প্রবেশদ্বার
সিতারা-ই-ইমতিয়াজ (উর্দু: ستارۂ امتياز) এর অর্থ হল শ্রেষ্ঠত্বের তারকা। এটি মূলত পাকিস্তানের তৃতীয় সর্বোচ্চ বেসামরিক পুরস্কার যা পাকিস্তান রাষ্ট্রের প্রতি সেবার জন্য দেওয়া হয়।", Sitara-i-Imtiaz awards announced-2005, Dawn Karachi newspaper, published 23 January 2014, Retrieved 4 September 2015  পুরস্কার বিবেচনার মানদণ্ড সিতারা-ই-ইমতিয়াজ প্রদানের ক্ষেত্রে নির্ধারিত কিছু বিষয়ের উপর ভিত্তি করে দেয়া হয়:  রাষ্ট্র বা জাতীয় নিরাপত্তায় অবদান  বিশ্বশান্তি  সাংস্কৃতিক অবদান  উল্লেখযোগ্য প্রচেষ্টা  সিতারা-ই-ইমতিয়াজ প্রাপ্ত বাংলাদেশী  মুহম্মদ কুদরাত-এ-খুদা  আবুল কালাম শামসুদ্দীন (পরবর্তীতে বর্জন করেন)  মুনীর চৌধুরী (পরবর্তীতে বর্জন করেন)  আবদুল আহাদ (সঙ্গীত পরিচালক)  মোহাম্মদ নজিবর রহমান  গোলাম মোস্তফা  প্রিন্সিপাল ইব্রাহীম খাঁ (পরবর্তীতে বর্জন করেন)  কাজী মোতাহার হোসেন  মোহাম্মদ বরকতুল্লাহ প্রমুখ   তথ্যসূত্র   বিষয়শ্রেণী:পাকিস্তানের বেসামরিক পুরস্কার বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:পাকিস্তানের বেসামরিক পুরস্কার ও সম্মাননা বিষয়শ্রেণী:পাকিস্তানের সামরিক পুরস্কার ও সম্মাননা বিষয়শ্রেণী:১৯৫৭-এ পাকিস্তানে প্রতিষ্ঠিত
দাক্ষায়ণী (সংস্কৃত: दाक्षायणी) বা সতী (সংস্কৃত: सती) হিন্দুধর্মে বৈবাহিক সুখ ও দীর্ঘ দাম্পত্য জীবনের দেবী। হিন্দুনারীরা সাধারণত স্বামীর দীর্ঘায়ু কামনায় সতীর পূজা করে থাকেন। সতী দেবী আদ্যাশক্তি মহামায়া।  দক্ষ দেবী আদি পরাশক্তি জননীকে নিজের কন্যা রূপে প্রার্থনা করেন। দেবী সতী ছিলেন শিবের প্রথমা স্ত্রী। হিন্দু পুরাণ অনুসারে তিনি তপস্বীর জীবনযাত্রা থেকে শিবকে বের করে আনেন এবং গৃহী করেন।Hindu Goddesses: Visions of the Divine Feminine in the Hindu Religious Tradition By DAVID. KINSLEY p.38 দক্ষযজ্ঞের সময় পিতা দক্ষ প্রজাপতি কর্তৃক স্বামীর ও নিজের অসম্মান সহ্য করতে না পেরে তিনি প্রাণত্যাগ করেন দেবী মহামায়া দক্ষ কে বলেছিলেন যদি তার গৃহে দেবীর অযত্ন হয় তবে দেবী তাকে ত্যাগ করবেন এবং তাই হয়। পরে হিমালয়ের গৃহে কন্যা পার্বতীর রূপে জন্ম নিয়ে পুনরায় শিবকে বিবাহ করেন । ললিতা সহস্রনাম স্তোত্রে পার্বতীর এক সহস্র নাম লিখিত।  সতীর আত্মত্যাগের অনুকরণে হিন্দুধর্মে সতীদাহ প্রথা প্রবর্তিত হয়েছিল। এই প্রথানুসারে স্বামীর মৃত্যুর পর হিন্দু বিধবারা স্বামীর চিতায় আরোহণ করে প্রাণ বিসর্জন দিতেন।Hindu Goddesses: Visions of the Divine Feminine in the Hindu Religious Tradition By DAVID. KINSLEY p.35 যদিও এই বিষয়ে দ্বিমত আছে, কারণ সতী নিজের ইচ্ছেতে স্বামীর নিন্দা সহ্য করতে না পেরে দেহত্যাগ করেন, এতে স্বামী শিবের মৃত্যুর কোনো বিষয় নেই। কিন্তু ভারতে সতীদাহ প্রথা স্বামীর মৃত্যুর পর হতো এবং তাতে স্ত্রীর ইচ্ছের উপর সেটা নির্ভর করত না।  শাস্ত্রে বিধবাদের জোরপূর্বক সতী দাহের কোনো বিধান নেই।    পৌরাণিক কাহিনি থাম্ব|দেবাদিদেব মহাদেব তার স্ত্রী সতীকে বাহুতে বহনকৃত অবস্থায় ব্রহ্মাপুরাণ অনুযায়ী, প্রজা সৃষ্টির অভিপ্রায়ে সৃষ্টিকর্তা ব্রহ্মা ধর্ম, রুদ্র, মনু, সনক ভৃগু প্রমুখ কয়েকজন মানস পুত্রের সৃষ্টি করেন। তার দক্ষিণ অঙ্গ থেকে উৎপত্তি হয়েছিল প্রজাপতি দক্ষের। দক্ষের কনিষ্ঠা কন্যারূপে জন্মগ্রহণ করেন দেবী সতী, যিনি পতিরূপে গ্রহণ করেছিলেন দেবাদিদেব মহাদেবকে।  মহাদেবের প্রতি প্রজাপতি দক্ষ ছিলেন অত্যন্ত বিরূপ। ভৃগু ঋষি এবং অন্যান্য প্রজাপতি কর্তৃক অনুষ্ঠিত মহাযজ্ঞে একমাত্র শিব ও ব্রহ্মা ছাড়া অন্য দেবতারা প্রজাপতি দক্ষের প্রতি যথাযথ সম্মান প্রদর্শন করেছিলেন; এর ফলে মহাদেবের উপর ক্রুদ্ধ হয়ে প্রজাপতি দক্ষ এই অভিসম্পাত দেন যে, শিব অন্যান্য দেবতার মতো যজ্ঞভাগের অধিকারী হবেন না।  পরবর্তী সময়ে ব্রহ্মা কর্তৃক দক্ষ সকল প্রজাপতির রাজা নির্বাচিত হওয়ার আনন্দে ও গর্বে দক্ষ আয়োজন করেন এক মহাযজ্ঞের। ত্রিভুবনের সকলেই এই মহাযজ্ঞে আমন্ত্রিত হয়েছিলেন, শুধু কন্যা সতী ও কন্যা জামাতা শিব ছিলেন নিমন্ত্রণের বাইরে। বিনা আমন্ত্রণেই সতী উপস্থিত হন যজ্ঞস্থলে; সেখানে পিতার মুখে পতি শিবের নিন্দাবাণী ও কটূক্তি শুনে প্রজাপতি দক্ষের নেতৃত্বে অসুররাজ ধর্ষণ ফলে ক্রোধে ও ক্ষোভে  সতী দেহত্যাগ করেছিলেন এবং শিবকে আবার পতিরূপে পাওয়ার আকাঙ্খায় গিরিরাজ হিমালয়ের কন্যা পার্বতীরূপে আবির্ভূত হয়েছিলেন।  সতীর দেহত্যাগের সংবাদ পেয়ে ক্রোধে উন্মত্ত শিব নিজ অনুগামীদের নিয়ে দক্ষযজ্ঞ লণ্ডভণ্ড করেন এবং সতীর নিথর দেহ নিজের কাঁধে তুলে প্রলয় নৃত্য শুরু করেন। এতে জগৎ ধ্বংস হওয়ার উপক্রম হলে সমস্ত দেবতাদের অনুরোধে জগৎপালক বিষ্ণু নিজ সুদর্শন চক্র দ্বারা সতীর দেহ ছিন্নবিচ্ছিন্ন করে দেন; সেই খণ্ডিত দেহ যেসব জায়গায় পতিত হয়েছিল, সেখানেই গড়ে ওঠে শক্তিপীঠ। শাক্ত ধর্মের অনুসারীদের কাছে এই শক্তিপীঠগুলি পবিত্র তীর্থস্থানরূপে গণ্য হয়।   পাদটীকা   বিষয়শ্রেণী:পার্বতীর রূপ বিষয়শ্রেণী:শাক্তধর্ম বিষয়শ্রেণী:হিন্দু দেবী বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:শিবের সহধর্মিণী
২০১৬ গ্রীষ্মকালীন অলিম্পিকে শুটিং প্রতিযোগিতা ৬ আগস্ট থেকে  ১৪ আগস্ট পর্যন্ত রিও দি জেনেরিওর ন্যাশনাল শুটিং সেন্টারে অনুষ্ঠিত হবে। এবারের গেমসে ১৫টি বিভাগে ৩৯০ জন শুটার প্রতিদ্বন্দ্বিতা করবে। ২০১২ সালের প্রতিযোগিতার ইভেন্ট নিয়ম ও গাইড লাইনে কিছু পরিবর্তন আনা হয়েছে।   বিন্যাস পরিবর্তন    যোগ্যতা   পুর্ববর্তী গেমসের নিয়মানুযায়ী বিশ্ব ও মহাদেশ পর্যায়ের শীর্ষ র্যাঙ্কিংয়ে অবস্থানকারী খেলোয়াড়দের জন্য কোঠা সহ যোগ্যতা বাছাই করা হয়। আন্তর্জাতিক শুটিং স্পোর্ট ফেডারেশনের গাইডলাইন অনুযায়ী দুবছর আগে স্পেনের গ্রানাডায় অনুষ্ঠিত ২০১৪ আইএসএসএফ বিশ্ব শুটিং চ্যাম্পিয়নশিপসহ আইএসএসএফ বিশ্বকাপ ও বিশ্ব চ্যাম্পিয়নশিপের শীর্ষ স্থানে থাকা অথবা মহাদেশীয় (এশিয়া, ইউরোপ, আমেরিকা, আফ্রিকা ও ওশেনিয়া) পর্যায়ে শীর্ষে অবস্থানকারী খেলোয়াড়রা সরাসরি নির্বাচিত হয়েছে। ব্রাজিল বিশ্ব চ্যাম্পিয়নশিপ হতে যোগ্যতা অর্জন করতে পারেনি তবে তাদের জন্য স্বাগতিক দেশের নয়টি স্থান সংরক্ষিত রয়েছে।   প্রতিযোগিতার সময়সূচী    অংশগ্রহণ    অংশগ্রহণকারী দেশ    প্রতিযোগী    পদক সারসংক্ষেপ    পদক তালিকা  নির্দেশক   স্বাগতিক জাতি (ব্রাজিল)  ১৪৩০৭২৩১০৪৩১২৪৭৪১১০২১১০২৬১০২৩৭১০১২১০১২৯১০০১১০০১১১০২২৪১২০১১২১৩*০১০১০১০১০১০১০১০১১৭০০২২১৮০০১১০০১১ সর্বমোট ১৯ এনওসি  ১৫  ১৫  ১৫  ৪৫   পুরুষদের বিভাগ   ১০ মিটার এয়ার পিস্তল   10 metre air rifle     25 metre rapid fire pistol     50 metre pistol     50 metre rifle prone        50 metre rifle three positions  Skeet     Trap      Double trap          মহিলাদের বিভাগ   ১০ মিটার এয়ার পিস্তল   ১০ মিটার এয়ার রাইফেল   ২৫ মিটার পিস্তল  ৫০ মিটার রাইফেল থ্রি পজিশন  স্কেট ট্রাপ    আরও দেখুন   ২০১৬ গ্রীষ্মকালীন প্যারালিম্পিকে শুটিং  ২০১৬ দক্ষিণ এশীয় গেমসে শুটিং  ২০১৪ এশিয়ান গেমসে শুটিং   তথ্যসূত্র   বহিঃসংযোগ  বিষয়শ্রেণী:২০১৬ গ্রীষ্মকালীন অলিম্পিকের প্রতিযোগিতা বিষয়শ্রেণী:গ্রীষ্মকালীন অলিম্পিকে শুটিং বিষয়শ্রেণী:২০১৬ গ্রীষ্মকালীন অলিম্পিকে শুটিং বিষয়শ্রেণী:২০১৬-এ শুটিং ক্রীড়া বিষয়শ্রেণী:ব্রাজিলে শুটিং প্রতিযোগিতা
সীরাতে ইবনে হিশাম যার আসল নাম আস-সিরাতুন নববিয়্যাহ (السیرۃ النبویۃ )। বইটির লেখক আবু মুহাম্মদ আব্দুল মালিক ইবনে হিশাম ইবনে আইয়ুব হুমায়রি।  যে ইবনে হিশাম নামে পরিচিত। বইটি অষ্টম শতকে (দ্বিতীয় হিজরী শতকে) রচনা করা হয়েছিল। এটাকে সীরাতের প্রাথমিক বইগুলোর মধ্যে একটি বই হিসেবে গণ্য করা হয়।   বইয়ের বৈশিষ্ট্য  এই বইটি আসলে সীরাতে ইবনে ইসহাক এর সংক্ষিপ্ত এবং পরিমার্জিত রূপ। কারণ মূল গ্রন্থের যে অংশ সীরাতের সাথে সরাসরি সম্পর্কিত ছিল না তা ইবনে হিশাম ত্যাগ করেছেন। কঠিন শব্দের অর্থ ব্যাখ্যা করেছেন এবং কিছু ঘটনা নিজের থেকে যুক্ত করেছেন।   বইটির জনপ্রিয়তা  সীরাতে ইবনে ইসহাককে ইবনে হিশাম এমনভাবে উপস্থাপন করেছেন, যা এতটাই জনপ্রিয় হয়েছে যে মানুষ মূল বই সীরাতে ইবনে ইসহাককে ভুলে গেছে। এখনো সীরাতে ইবনে হিশাম তার জনপ্রিয়তা ধরে রেখেছে ।   ছাপা ও প্রকাশনা  জার্মানি , মিশর ও অন্যান্য দেশ থেকে বেশ কয়েকটি সংস্করণ প্রকাশিত হয়েছে।  বাংলা ভাষায় ইসলামিক ফাউন্ডেশন বাংলাদেশ থেকে বইটির অনুবাদ প্রকাশিত হয়েছে।   অনুবাদ ,ব্যাখ্যা ও সংক্ষিপ্তকরণ  সিরাতে ইবনে হিশামের জনপ্রিয়তা ও গুরুত্বের কারণে তাঁর অনেক ব্যাখ্যাগ্রন্থও রচিত হয়েছে:   الروض الانف (আর-রওযুল আনফ) , শরহে সাহিলী (আবদুর রহমান আবদুল্লাহ আহমদ আস-সাহিলী) মৃত্যু ৫৮১হিজরী/১১৭৫ইং। এছাড়াও আবদুল রহমান আল-ওকিলী, যিনি আর-রওযুল আনফের ব্যাখ্যাগ্রন্থ লিখেছেন যা সাত খণ্ডে  প্রকাশিত হয়েছে।  সীরাত ইবনে হিশামের সংক্ষিপ্তগ্রন্থ লেখা হয়েছে, এর মধ্যে কয়েকটি কবিতাগ্রন্থও রয়েছে।  সীরাতে ইবনে হিশামের অনুবাদ পৃথিবীর অনেক ভাষায় হয়েছে। বাংলা, ফারসি, উর্দু, জার্মান, ইংরেজি ইত্যাদি ভাষায় এর অনুবাদ পাওয়া যায়। সীরাতের উৎস গ্রন্থ হিসেবে সীরাতে ইবনে হিশাম সর্বাধিক প্রশংসা ও আস্থা অর্জন করেছে।   বাংলা ভাষায় সীরাতে ইবনে হিশাম  বাংলা  ভাষায় সীরাতে ইবনে হিশামের অনুবাদ করেছেন, খ্যাতনামা অনুবাদক আকরাম ফারুক । বাংলাদেশ ইসলামিক সেন্টার আকরাম ফারুক অনূদিত গ্রন্হটি প্রকাশ করেছে।   আরও দেখুন   সীরাতুল মুস্তফা — মুহাম্মদ ইদ্রিস কান্ধলভি  নবীয়ে রহমত — আবুল হাসান আলী নদভী  সীরাতে খাতামুল আম্বিয়া — মুহাম্মদ শফী উসমানী  যে ফুলের খুশবুতে সারা জাহান মাতোয়ারা   তথ্যসূত্র   বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:আরবি ভাষার বই বিষয়শ্রেণী:ইবনে হিশাম বিষয়শ্রেণী:সুন্নি সাহিত্য
রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারি ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন। তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।   তথ্যসূত্র    বহিঃসংযোগ   Cornell webpage  Freeview video Interview with Robert Richardson by the Vega Science Trust  বিষয়শ্রেণী:১৯৩৭-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৩-এ মৃত্যু বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
চর ভৈরবী বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।   আয়তন  চর ভৈরবী ইউনিয়নের আয়তন ২,৫৬৯ একর।   জনসংখ্যার উপাত্ত  ২০১১ সালের পরিসংখ্যান অনুযায়ী চর ভৈরবী ইউনিয়নের জনসংখ্যা ১৪,৫৩৯ জন। এর মধ্যে পুরুষ ৭,৩৩৮ জন এবং মহিলা ৭,২০১ জন। মোট পরিবার ৩,৪২০টি।   অবস্থান ও সীমানা  হাইমচর উপজেলার সর্ব-দক্ষিণে চর ভৈরবী ইউনিয়নের অবস্থান। এ ইউনিয়নের উত্তর-পূর্বে আলগী দুর্গাপুর দক্ষিণ ইউনিয়ন, উত্তরে নীলকমল ইউনিয়ন, পশ্চিমে হাইমচর ইউনিয়ন, দক্ষিণ-পশ্চিমে বরিশাল জেলার হিজলা উপজেলার হিজলা গৌরাব্দি ইউনিয়ন এবং পূর্বে লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন অবস্থিত।   প্রশাসনিক কাঠামো  চর ভৈরবী ইউনিয়ন হাইমচর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।   শিক্ষা ব্যবস্থা  ২০২২ সালের পরিসংখ্যান অনুযায়ী চর ভৈরবী ইউনিয়নের সাক্ষরতার হার ৬৪.৫%।   শিক্ষা প্রতিষ্ঠান  চরভৈরবী উচ্চ বিদ্যালয়,  গাউসুল আজম আদর্শ দাখিল মাদ্রাসা, পাড়া বগুলা শ্বাজলীয়া দাখিল মাদ্রাসা, চরভৈরবী আজিজিয়া আজহারুল উলুম দাখিল মাদ্রাসা, এম জে এস বালিকা উচ্চ বিদ্যালয় ও কলেজ।   যোগাযোগ ব্যবস্থা    খাল ও নদী    হাট-বাজার  চরভৈরবী ইউনিয়নের প্রধান হাট-বাজার গুলো হলো চরভৈরবী লঞ্চঘাট বাজার, গরম বাজার, আমতলী বাজার ইত্যাদি, চরভৈরবী নতুন বাজার।   দর্শনীয় স্থান  চরভৈরবী লঞ্চঘাট সংলগ্ন এ ওয়ান চাইনিজ এন্ড রেস্টুরেন্ট।   উল্লেখযোগ্য ব্যক্তি    জনপ্রতিনিধি  শিমুল চোকদার (আওয়ামীলীগ) চেয়ারম্যান   আরও দেখুন   হাইমচর উপজেলা  হাইমচর থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাইমচর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
বুনিফল (Solanum mammosum), এ নাম ছাড়াও সাধারনত শিয়ালটিকি এবং ইংরেজিতে  নিপল ফ্রুট, ফক্স হেড (fox head), কাউস উডার, কিংবা অ্যাপল অফ সোডম নামেও পরিচিত। এটি একটি প্যান-আমেরিকান অভোজ্য ফল। এটি মূলত শোভাবর্ধক উদ্ভিদ হিসেবে লাগানো হয়। বিশেষ কিছু অংশে মানুষের স্তনের সাথে সাদৃশ্যযুক্ত ফলগুলোর কারণে এর বেশ কদর রয়েছে। এটিকে নিচ থেকে দেখলে গরুর বাঁটের মতো মনে হয়। এই বিষাক্ত ফলটি দক্ষিণ আমেরিকার স্থানীয়, তবে এটি দক্ষিণ মেক্সিকো, গ্রেটার অ্যান্টিলিস, মধ্য আমেরিকা এবং ক্যারিবীয় অঞ্চলেও প্রাকৃতিক ভাবে জন্মায়। উদ্ভিদটি বেশিরভাগ মাটিতে ভাল খাপ খায় তবে আর্দ্র, দো-আঁশযুক্ত মাটিতে সাফল্য লাভ করে। thumb|বুনিফলের ফুল ও কাণ্ড  ব্যবহার thumb|হংকংয়ে চীনা নববর্ষের মেলায় বিক্রির জন্য রাখা বুনিফল (Solanum mammosum) শিকড়ের পাচন দিয়ে হাঁপানির চিকিৎসা থেকে শুরু করে পাতার রস দিয়ে অ্যাথলেটদের পা নিরাময় করা পর্যন্ত বুনিফলের লোকজ ব্যবহার রয়েছে। যদিও এই ধরনের চিকিত্সার ব্যবহার ব্যাপকভাবে চর্চা করা হয় না। তবে এই গাছটি যেকারণে চাষ করা হয়েছে তার মূল কারণটি হয়তো সাংস্কৃতিক পরম্পরা।  ফলটিকে পূর্বদেশীয় সংস্কৃতিতে বেশ ভালোভাবেই গ্রহণ করা হয়েছে। এটি মূলত এশিয়াতে ধর্মীয় আয়োজন এবং উৎসব সাজসজ্জার উপকরণ হিসাবে ব্যবহৃত হয়। সোনালি রঙের বুনিফল এবং ফলের উপরের পাঁচটি "আঙুল" পরিবারের দীর্ঘায়ুর প্রতিনিধিত্ব করে এরূপ  বিশ্বাসের কারণে এই ফলটি চীনা নববর্ষে নিউইয়ার-গাছ তৈরির জন্য ব্যবহার করা হয়।  তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা